stanford-oval/wikipedia huggingface dataset:
חוק הספרים (חובת מסירה וציון הפרטים)
הוראות החוק

החוק מחייב למסור לספרייה הלאומית, בלא תמורה, שני עותקים מכל דבר דפוס (ספר, כתב עת וכו'), עיתון, סרט ותקליט היוצאים לאור בישראל.
בנוסף מחייב החוק למסור לספריית הכנסת עותק אחד מכל דבר דפוס, סרט ותקליט הנחוץ לעבודתה של הכנסת ומכל עיתון, תמורת רבע ממחירו הקטלוגי בתוספת עלות המשלוח בדואר רשום. יושב ראש הכנסת פרסם כללים הקובעים מהו דבר דפוס הנחוץ לעבודתה של הכנסת.
בנוסף, מכל דבר דפוס המודפס על גבי נייר יימסר בלא תמורה עותק אחד לגנזך המדינה, על פי בקשתו.
החוק מחייב שבכל דבר דפוס היוצא לאור בישראל יצוינו, בתחילתו או בסופו, השנה שבה הוצא לאור, שנת ההדפסה, שמם ומענם של המדפיס והמוציא לאור או המפיק וכן כי הוצאו לאור בישראל; בסרט ובתקליט יצוינו הפרטים האמורים בגוף הסרט או התקליט, באופן הנראה לעין, וכן על גבי האריזה.
החובות האמורות לעיל יחולו על הראשון מבין המפורטים להלן שיש לו מען בישראל:
הפרת חובות אלה עונשה קנס.
שר החינוך, הממונה על ביצוע חוק זה, מוסמך לקבוע הקלות בחובות האמורות לעיל, ובכלל זאת לקבוע כי הוראות חוק זה, כולן או מקצתן, לא יחולו על סוגים מסוימים של ספרים שיפורטו בצו ובלבד שאין עניין ציבורי לשמרם. כן מוסמך השר לקבוע שהחובות על פי חוק זה יחולו גם על סוגי פרסומים שאינם ספרים. כללים אלה נקבעו בתקנות הספרים (חובת מסירה וציון הפרטים), התשס"ד–2004. בין השאר נקבע בתקנות כי חובת מסירת הספרים לפי החוק תחול גם על סוגי הפרסומים שאינם ספרים המפורטים להלן:
הערות שוליים

↑  פקודת העיתונות, חוקי ארץ ישראל מ-31 בדצמבר 1933
↑  הצעת חוק הספרים (חובת מסירה וציון פרטים), התש"ס-­2000, ה"ח 2906 מ-18 ביולי 2000
↑  חוק הספרים (חובת מסירה וציון הפרטים), התשס"א-2000, ס"ח 1767 מ-27 בדצמבר 2000
↑   כללי הספרים (חובת מסירה וציון הפרטים) (ספר הנחוץ לעבודתה של הכנסת), התשס״א–2001, ספר החוקים הפתוח, באתר ויקיטקסט
הקול בראש 2

| --- | --- |
כרזת הסרט בעברית
כרזת הסרט בעברית
 בימוי:  קלסי מאן
 הופק בידי:  מארק נילסן
 תסריט:  מג לה-פוב
 מדבבים:  איימי פולר (Joy) ליזה לפירה איו אדבירי טוני היל מאיה הוק פיליס סמית לואיס בלאק פולה פל פרנק אוז קירק אר טאצ'ר ג'ון סקוויב סאריו בלו ג'ון רצנברגר פולה פאונדסטון מייקל באלזארי דייב גולז סטיב פיורסל רון פאנצ'ס יונג יי דיאן ליין אדל אקסרכופולוס לילימאר הרננדז ג'יימס אוסטין ג'ונסון קייל מקלכלן איווט ניקול בראון פול וולטר האוזר בובי מויניהן קנדל קוין 
 מוזיקה:  אנדריאה דצמן 
 צילום:  ג'ונת'ן פיטקו 
 מדינה:  ארצות הברית ארצות הברית
 חברת הפקה:  פיקסאר אולפני ההנפשה של וולט דיסני
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  10 ביוני 2024 (תיאטרון "El Capitan") ישראל 13 ביוני 2024 ארצות הברית 14 ביוני 2024
 משך הקרנה:  96 דקות
 שפת הסרט:  אנגלית, עברית
 סוגה:  סרט קומדיה, סרט הרפתקאות, סרט דרמה, סרט לכל המשפחה, סרט פנטזיה, דרמה קומית
 תקציב:  200–185 מיליון דולר
 הכנסות:  1.699 מיליארד דולר (דצמבר 2024)
 סרט קודם:  הקול בראש
 אתר רשמי
 דף הסרט ב־IMDb
 
הקול בראש 2 (באנגלית: Inside Out 2) הוא סרט התבגרות אמריקאי בהנפשה ממוחשבת של אולפני פיקסאר ודיסני משנת 2024, בבימויו של קלסי מאן, על פי תסריט מאת מג לה-פוב ודייב הולשטיין.
זהו הסרט השני באורך מלא בזיכיון "הקול בראש" ומהווה סרט המשך ל"הקול בראש" משנת 2015. עלילת הסרט עוקבת אחר הילדה המתבגרת, ריילי, ובמטה הרגשות שלה מתפתחים רגשות חדשים. את הסרט (בגרסה האנגלית) מדבבים איימי פולר, פיליס סמית', לואיס בלאק, דיאן ליין וקייל מקלכלן שממשיכים לדבב את הדמויות שדיבבו בסרט הראשון, ואליהם מצטרפים טוני הייל, ליזה לפירה, מאיה הוק, איו אדבירי, אדל אקסרצ'ופולוס, פול וולטר האוזר וקנסינגטון טלמן.
הסרט הוכרז במהלך כנס "D23" בספטמבר 2022, כאשר מאן, מארק נילסן ולה-פוב צורפו כבמאי, מפיקה ותסריטאית. בנוסף הוכרז שפולר, סמית', בלאק, ליין ומקלכלן ישובו לדבב את דמויותיהן. בנובמבר 2023, הייל, לפירה והוק הצטרפו לצוות השחקנים. במרץ 2024, אדבירי, אקסרצ'ופולוס, האוזר וטלמן הצטרפו לצוות השחקנים. לאחר מכן, נמסר כי הולשטיין כתב את התסריט יחד עם לה-פוב. הסרט מציג את רעיון "5 עד 27 רגשות" של במאי הסרט הראשון, פיט דוקטר.
ב-10 ביוני 2024 הוקרן הסרט לראשונה בתיאטרון "El Capitan", בלוס אנג'לס. הסרט עלה לאקרנים בארצות הברית ב-14 ביוני 2024, ובישראל ב-12 ביוני 2024. הסרט קיבל ביקורות חיוביות ממבקרים, והכניס 1.462 מיליארד דולר ברחבי העולם. בנוסף, הוא זכה להיות הסרט עם הפתיחה השלישית הטובה ביותר אחרי "משפחת סופר-על 2" (2018) והרימייק של "מלך האריות" (2019).
עלילת הסרט

שנתיים לאחר שעברה לסן פרנסיסקו, ריילי אנדרסן בת ה-13 מתחילה את לימודיה בתיכון. הרגשות המואנשים שלה – שמחה, עצב, פחד, גועל וכעס – אחראים כעת על מרכיב חדש שנוצר במוחה של ריילי, הנקרא "תחושת העצמי", בו מאוחסנים זכרונות ותחושות שמעצבים את אמונותיה של ריילי. שמחה, המנסה למלא את תחושת העצמי רק בזיכרונות חיוביים, יצרה מנגנון שמרחיק את הזיכרונות השליליים לאחור במוחה של ריילי.
ריילי וחברותיה הטובות, ברי וגרייס, מוזמנות למחנה הוקי קרח לסוף השבוע, שם ריילי מקווה להתקבל לנבחרת בית הספר החדש שלה, הפיירהוקס. עם זאת, בערב שלפני המחנה מופעל "אזעקת התבגרות", וצוות של עובדים במוח משדרג את קונסולת הרגשות, מה שגורם לכאוס במפקדה. הרגשות מגלים כי כעת ריילי מגיבה בצורה מוגזמת לכל קלט שהם מספקים לקונסולה. ארבעה רגשות חדשים – חרדה, קנאה, מבוכה ושיעמום – מגיעים ומתחילים להתנגש עם הרגשות המקוריים על הגישות שלהם. במיוחד, שמחה רוצה שריילי תיהנה במחנה, בעוד חרדה מתמקדת בהשגת מקום בנבחרת ובמציאת חברים חדשים, בעיקר לאחר שריילי מגלה שברי וגרייס ילמדו בתיכון אחר.
תחת שליטתה של שמחה, ריילי גורמת בטעות לכלל המחנה להיענש על ידי המאמנת הקפדנית רוברטס. חרדה, שמחליטה שריילי צריכה להשתנות כדי להתאים את עצמה לשחקנים הבוגרים יותר, מעבירה את תחושת העצמי לאחור במוחה של ריילי וכולאת את שמחה, עצב, פחד, כעס וגועל בכספת הזיכרונות. חרדה, קנאה, שיעמום ומבוכה יוצרים תחושת עצמי חדשה המבוססת על חרדה ומעודדים את ריילי להתחבר לשחקנית הפופולרית ואל אורטיז, דבר שמרחיק אותה מחברותיה ברי וגרייס. שמחה, עצב, פחד, כעס וגועל מצליחים לברוח מהכספת; בעוד שהאחרים הולכים להשיב את תחושת העצמי המקורית של ריילי, עצב חוזרת למפקדה כדי להכין את השבתם באמצעות צינור ההחזרה. עצב מתגלה על ידי מבוכה, אך מתוך חרטה על תוכניתה של חרדה, הוא עוזר לה להישאר מוסתרת ובסופו של דבר אף מסייע לה לצאת.
תחת שליטתה של חרדה, ריילי מתגנבת למשרדה של המאמנת רוברטס ומגלה ביומן שלו כי ריילי לא נחשבת מוכנה להפוך לפיירהוק. הרגשות הישנים מוצאים את תחושת העצמי הישנה על הר של זיכרונות שליליים שהופקדו על ידי מנגנונה של שמחה. מאחר שחרדה השמידה את צינור ההחזרה, הם גורמים למפולת של זיכרונות שמחזירה אותם למפקדה, והזיכרונות השליליים נשפכים לתוך מערכת האמונות של ריילי. חרדה מבינה שתחושת העצמי שהיא יצרה עבור ריילי מבוססת על ספק עצמי, מה שגורם לריילי להיכשל בניסיון האחרון שלה להיכנס לנבחרת, לפגוע בגרייס בטעות ולהישלח לתיבת העונשין. מחרידה, חרדה משתלטת על הקונסולה בסערת רגשות, מה שגורם לריילי להתקף חרדה.
כאשר שמחה חוזרת למפקדה, היא מוצאת את חרדה עדיין בשליטה אך משותקת; שמחה משכנעת אותה כי ריילי לא צריכה להשתנות כדי שיהיה לה עתיד טוב יותר. חרדה נרגעת, ושמחה משיבה את תחושת העצמי המקורית של ריילי, אך התקף החרדה נמשך. לאחר שחרדה מודה כי אינה יכולה לקבוע מי ריילי באמת, שמחה מבינה שהדבר נכון גם עבורה. שמחה מסירה את תחושת העצמי הראשונה ומאפשרת להיווצר תחושת עצמי חדשה המבוססת על זכרונות חיוביים ושליליים של ריילי. הרגשות מאמצים את תחושת העצמי השלישית הזו, מרגיעים את ריילי ועוזרים לה להשלים עם ברי וגרייס. הקונסולה קוראת לשמחה, שנוטלת פיקוד ומסייעת לריילי לסיים את המבחנים לנבחרת ההוקי בשמחה.
ריילי מתחברת עם ואל ושאר שחקני הפיירהוקס בתיכון, תוך שמירה על החברות עם ברי וגרייס. כשהיא חיה בשלום, הרגשות המקוריים והחדשים פועלים יחד כדי להגן על ריילי, שבודקת בטלפון שלה את תוצאות הגיוס לפיירהוקס ומסתכלת במראה עם חיוך גאה.
דמויות ומדבבים

| דמות | תיאור הדמות | מדבב/ת באנגלית | מדבב/ת בעברית | צבע |
| --- | --- | --- | --- | --- |
| שמחה | רגש השמחה של ריילי. מנסה להציג את צדדיה החיוביים בכל דבר, גם אם הוא רע, ולמנוע מריילי להיות עצובה. | איימי פולר | דקלה הדר | צהוב |
| עצב | רגש העצב של ריילי. בעלת דיכאון תמידי, שמשפיע על עבודתה לצד שאר חבריה. נתפסת כמיותרת, ונזרקת לצד בעת מקרים חשובים. | פיליס סמית' | שירלי לילו | כחול |
| פחד | רגש הפחד של ריילי. הטיפוס האחראי והשמרני שמנסה לשמור על ריילי ולמנוע את ביצועם של צעדים הנראים בעיניו שגויים. | טוני הייל | עידו רוזנברג | סגול |
| כעס | רגש הכעס של ריילי. הטיפוס הלא-אחראי והליברלי שמנסה לגרום לריילי למרוד בהוריה. | לואיס בלק | אלברט כהן | אדום |
| גועל | רגש הגועל של ריילי. אחראית לשמור על ריילי מדברים שאינם נראים טובים עבורה, וכן לשמור על תדמיתה בפני חבריה. | ליזה לפירה | עינת אזולאי | ירוק |
| חרדה | רגש החרדה של ריילי. | מאיה הוק | לורן סביר | כתום |
| קנאה | רגש הקנאה של ריילי. | איו אדבירי | שחר קדוש | טורקיז |
| שעמום | רגש השעמום של ריילי. | אדל אקסרופולוס | לור אזולאי | אינדיגו |
| מבוכה | רגש המבוכה של ריילי. | פול וולטר האוזר | כפיר מדניצקי | ורוד |
| נוסטלגיה | רגש הנוסטלגיה של ריילי. | ג'ון סקוויב | אריקה פנקס | בז' |
הפקה > פיתוח

לאחר הצלחתו של הסרט "הקול בראש", פיט דוקטר הנביט רעיונות לסרט המשך בזמן שהמועמדויות לסרט הראשון נחשפו בטקס פרסי אוסקר ה-88. בספטמבר 2022, פיקסאר אישרו התפתחות לסרט המשך במהלך כנס D23, ואיימי פולר ודוקטר פתחו בדיון על הסרט. קלסי מאן הוכרז כבמאי סרט ההמשך, ומארק נילסן כמפיק בפועל, בעוד שמג לה-פוב חוזרת כתסריטאית הסרט. כדי להשתמש בבניית עולם "אמיתי", מאן השתמש ברעיון "חמש עד 27 רגשות" של דוקטר מהסרט הראשון שהציג במהלך הפקתו. בנוסף, ציין מאן כי הוא יוסיף עוד תשעה רגשות חדשים, אך הוא הרגיש שהעלילה אינה יכולה לעקוב אחר הרבה רגשות שלא תורמים לעלילה. לאחר הקרנת "ניסיון", החליט מאן להוריד את כמות הרגשות. במהלך פיתוח הסרט, גייסה פיקסאר קבוצה בעל תשעה בני נוער, שכונתה "הצוות של ריילי", על מנת לספק משוב על הסרט כדי להעניק לקהל הרחב את גיל ההתבגרות באופן מדויק.
הפקה > ליהוק

איימי פולר קיבלה הצעה של 5 מיליון דולר שכולל בונוסים משתלמים לדבב ולשוב על תפקידה. בעקבות מחלוקת על השכר, מינדי קלינג וביל היידר סירבו לחזור; לפי דיווחים הוצעו להם ולשאר המדבבים שחזרו 100,000 דולר לכל אחד, שווה ערך ל-2% מהמשכורת של פולר. ב-9 בנובמבר 2023, הופץ טיזר-טריילר, ונחשף כי טוני הייל וליזה לפירה החליפו את תפקידם של היידר וקלינג בתור פחד וגועל, ומאיה הוק הצטרפה אל צוות המדובבים בתור הרגש החדש – חרדה. בחן מאן את הוק באמצעות שיחת זום במהלך ששהה בחופשה משפחתית עם ילדיו, וציין כי ההופעה ה"מודאגת" שלה "גורמת לו לדמעות". ב-1 בינואר 2024, נמסר כי ג'ון סקוויב הצטרפה לצוות השחקנים כרגש נוסטלגיה.
ב-7 במרץ 2024, חשפה דיסני כי איו אדבירי, אדל אקסרופולוס, פול וולטר האוזר, קנסיגנטון טלמן, דיאן ליין וקייל מקלכלן הצטרפו לצוות המדבבים, כאשר אדבירי, אקסרופולוס והאוזר ידבבו את הרגשות החדשים: קנאה, שיממון ומבוכה. מחליפה טלמן את קייטלין דיאס בתור ריילי. ליין ומקלכלן שבים לדבב את הוריה של ריילי. בנוסף, מצטרפות לצוות לילימאר הרננדז, שמדבבת שחקנית הוקי בשם ולנטינה, ואיווט ניקול בראון, שמגלמת את מנהיגת קבוצת ההוקי, וסומאיה נורידין-גרין וגרייס לו מדבבים את ברי וגרייס, חברותיה של ריילי.
הפקה > מוזיקה

ב-7 במרץ 2024, עם יציאת הטריילר, נחשף כי אנדריאה דצמן הלחינה את פסקול הסרט, והחליפה את המלחין מייקל ג'אקינו.
הפצה

ב-10 ביוני 2024, הסרט הוקרן בפרימיירה בתיאטרון "El Capitan" בלוס אנג'לס. הסרט עלה לאקרנים בארצות הברית ב-14 ביוני 2024, והוא גם הוקרן באותו יום בפסטיבל סרטי האנימציה הבין-לאומי של אנסי. בישראל, הסרט עלה לאקרנים ב-12 ביוני 2024.
הפצה > שיווק

ב-9 בנובמבר 2023, הופצו הטיזר-טריילר לסרט, יחד עם כרזת הסרט. ג'יימס וית'ברוק מ-"Gizmodo" ורותם רוסק מ-"Inverse" הדגישו את הצגתם של ארבעה רגשות חדשים שנראו בכרזה: מבוכה, חרדה, שעמום וקנאה. הטיזר הגיע ל-157 מיליון צפיות ב-24 שעות הראשונות כשהופץ בכל פלטפורמות המדיה החברתית, והפך לטריילר המונפש הנצפה ביותר בתולדות דיסני. לאחר מכן, במהלך סופרבול LVIII שודר קליפ מתוך הסרט. ב-7 במרץ 2024 יצא הטריילר השני יחד עם כרזת הסרט הרשמית. ב-11 באפריל 2024, התקיים כנס הסינמקון, ושם הוצג 35 הדקות הראשונות של הסרט.
ביקורות > בקופות

ב-5 ביוני 2024, פורסם כי תקציב הסרט הוא 200 מיליון דולר. ב-10 ביוני, העריך אתר "וראייטי" כי הסרט עתיד להכניס 85 מיליון דולר בסוף השבוע לעלייתו לאקרנים. נכון ל-24 ביולי הסרט הרוויח 600.9 מיליון דולר בארצות הברית ובקנדה ועוד 861.8 מיליון דולר ברחבי העולם, כ-1.462 מיליארד דולר במצטבר.
בסוף השבוע הראשון להקרנתו, הסרט הרוויח 154.2 מיליון דולר בארצות הברית ובקנדה ועוד 140 מיליון דולר ברחבי העולם, הרווח יוצא יחד 294 מיליון דולר. בעקבות זאת הסרט זכה לפתיחה הגדולה ביותר בהיסטוריה של פיקסאר. בנוסף הסרט זכה לפתיחה הגדולה ביותר של שנת 2024.
ב-30 ביוני נודע כי הסרט הגיע לרף של מיליארד דולר בקופות, וכך נהפך לסרט הראשון של דיסני שהגיע לסכום זה במהרה תוך 19 יום כאשר שבר את השיא של "לשבור את הקרח 2" משנת 2019.
ב-10 ביולי נודע כי הסרט עקף את "משפחת סופר-על 2" משנת 2018 וכך הפך לסרט המרוויח ביותר של פיקסאר. ב-24 ביולי נודע כי הסרט הפך לסרט ההנפשה המרוויח ביותר של דיסני מאז לשבור את הקרח 2 משנת 2019. באוגוסט של אותה השנה הסרט הפך לסרט האנימציה הראשון שחצה את קו מיליארד הדולר בקופות הבינלאומיות. רק 12 סרטים בהיסטוריה הצליחו לחצות את קו המיליארד דולר מהשוק הבינלאומי בלבד, ו-11 מהם היו סרטי לייב-אקשן. הוא גם הפך לסרט האנימציה המצליח ביותר בהיסטוריה, עם הכנסות עולמיות בסך 1.649 מיליארד דולר. השווקים המובילים להכנסות של הסרט כוללים את מקסיקו (102.2 מיליון דולר), ברזיל (80 מיליון דולר), בריטניה (72.7 מיליון דולר), צרפת (62.6 מיליון דולר), וקוריאה הדרומית (60.8 מיליון דולר).
ביקורות > בקופות > בישראל

בסוף 2024 פורסם כי "הקול בראש 2" היה הסרט המצליח ביותר בבתי הקולנוע בישראל באותה שנה ומכר במהלך השנה למעלה ממיליון כרטיסים.
ביקורות > תגובת הקהל

באתר הביקורות "Rotten Tomatoes" הסרט זכה לציון של 91% על בסיס 248 ביקורות, עם דירוג ממוצע של 7.7/10. קונצנזוס האתר כתב כי ”התעמקו בפרטים הקטנים של גיל ההתבגרות, 'הקול בראש 2' מנקה את הראש ומחמם את הלב על ידי כך שהוא עומד ביכולת המחשבתית הרגשית כמו של הסרט הקודם”. באתר הביקורות המשוקללות "Metacritic", הסרט זכה לציון של 74/100, על בסיס 54 ביקורות, דבר המצביע על "ביקורות טובות". צופים שנשאלו על ידי האתר "CinemaScore", העניקו לסרט ציון ממוצע של "A+", בעוד שהאתר "PostTrak" דיווח כי צופים שנשאלו העניקו לסרט 4.5/5 כוכבים, וש-72% מתוכם הצהירו שאכן ימליצו עליו לאחרים.
מוירה מקדונלד מכתב העת "The Seattle Times" העניקה לסרט 3.5/4 כוכבים, וציינה כי היא משבחת את צוות המדבבים ואת הסרט. רובי קולין מהעיתון הבריטי "דיילי טלגרף" העניק לסרט 4/5 כוכבים, והוא שיבח את ההנפשה הממוחשבת, המטאפורות והשנינות. אוון גליברמן ממגזין "וראייטי" שיבח את דיבובה של הוק כחרדה ואת ההשפעה הרגשית של הסרט, וכינה אותו כ"הסיפור הנוקב יותר של גיל ההתבגרות מאז 'כיתה ח''".
פיתוח סדרה
ב-D23 הוכרזה סדרה קצרה בשם "סטודיו לחלומות", שעלילתה בין הסרט הראשון לשני, בה ריילי בת 13. הסדרה עלתה לדיסני+ ב-11 בדצמבר 2024.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית – סרט אנימציה | אנדראה דצמן | מועמדות |  |
| פרס גלובוס הזהב | 5 בינואר 2025 | סרט האנימציה הטוב ביותר | "הקול בראש 2" | מועמדות |  |
| פרס גלובוס הזהב | 5 בינואר 2025 | הישג הבוקס-אופיס הקולנועי | "הקול בראש 2" | מועמדות |  |
| פרס סטלייט | 26 בינואר 2025 | הסרט הטוב ביותר - אנימציה או מדיה מעורבת | "הקול בראש 2" | מועמדות |  |
| פרס סאטורן | 2 בפברואר 2025 | סרט האנימציה הטוב ביותר | "הקול בראש 2" | מועמדות |  |
ג'יימס טרויסי

ג'יימס טרויסי (אנגלית: James Troisi; נולד ב-3 ביולי 1988) הוא כדורגלן עבר אוסטרלי שנשיחק כקשר תוקף ולעיתים כקיצוני שמאלי.
קריירה

טרויסי נולד באדלייד שבאוסטרליה לאב איטלקי ולאם יוונית, ושיחק עד גיל 17 בקבוצות נוער מקומיות באוסטרליה. ב-10 בינואר 2007 עבר למחלקת הנוער של ניוקאסל יונייטד מאנגליה. לאחר שלא זכה להזדמנויות בקבוצה הבוגרת, עבר טרויסי לגנצ'לרבירליגי באוגוסט 2008. ב-14 בספטמבר 2008 ערך את הופעת הבכורה שלו נגד אסקיסאהירספור כאשר נכנס כמחליף בדקה ה-65 במקומו של אנגין באיטר. ב-24 בינואר 2009 ניצחה קבוצתו את קייסריספור בתוצאה 1–3 כאשר טרויסי הבקיע את כל שערי הקבוצה. ביולי 2009 הצטרף לקייסריספור ל-4 שנים. ב-22 באוגוסט 2012 חתם ביובנטוס אך כעבור יומיים עבר לאטאלנטה כחלק מעסקת ממנולו גאביאדיני. ב-24 באוגוסט 2013 הושאל לקבוצה האוסטרלית מלבורן ויקטורי למשך עונה אחת. ב-30 באוגוסט 2014 עבר לזולטה ורכם הבלגית. בקיץ 2015 חתם ב-אל-איתיחאד. ב-29 בינואר 2016 חתם בקבוצת ליאונינג ווהווין מליגת העל הסינית. ב-1 באוגוסט 2016 חתם במלבורן ויקטורי לעונה אחת. ב-5 באוקטובר 2019 חתם לשנתיים באדלייד יונייטד.
בעקבות הצלחתו של טרויסי בנוער של ניוקאסל יונייטד, הוא זומן לסגל של נבחרת אוסטרליה עד גיל 23 בכדורגל לראשונה ב-18 באפריל 2007. טרויסי ערך את הופעת הבכורה שלו ב-22 במרץ 2008 נגד סינגפור. את שערו היחיד בנבחרת כבש נגד ניו זילנד במשחק ידידות אותו ניצחה אוסטרליה 0–3.
הקורפוס הצ'כוסלובקי הראשון

| --- | --- |

 פרטים
 מדינה:  צ'כוסלובקיה צ'כוסלובקיה
 שיוך:  הצבא האדום הצבא האדום
 סוג:  קורפוס
 אירועים ותאריכים
 תקופת הפעילות:  10 באפריל 1944 – 1 ביוני 1945 (שנה)
 מלחמות:  מלחמת העולם השנייה
 פיקוד
 יחידת אם:  החזית האוקראינית הראשונה   החזית האוקראינית הרביעית
 מפקדים
 עיטורים
 עיטור סובורוב דרגה 2  צלב המלחמה של צ'כוסלובקיה 1939–1945  עיטור על שם בוגדן חמלצניצקי  עיטור על שם בוגדן חמלצניצקי דרגה ראשונה  מדליית "אומץ מול האויב" 
 
הקורפוס הצ'כוסלובקי הראשון (בצ'כית: První československý armádní sbor, בסלובקית: Prvý československý armádny zbor) היה יחידה צ'כוסלובקית שהוקמה בברית המועצות ולחמה בחזית המזרחית במהלך מלחמת העולם השנייה כחלק מהצבא האדום.
מפקדים

יאן קרטוחביל (10 באפריל 1944 - 10 בספטמבר 1944)
לודביק סבובודה (11 בספטמבר 1944 - 8 במרץ 1945)
בוהומיל בוצ'ק (ממלא מקום) (9 במרץ 1945 - 3 באפריל 1945)
קרל קלפלק (4 באפריל 1945 - 1 ביוני 1945)
סדר כוחות

חטיבת חיל רגלים ה-1
החטיבה המוצנחת ה-2
חטיבת חיל רגלים ה-3
החטיבה המשוריינת ה-1 (הוקמה באוגוסט 1944)
רגימנט תותחי שדה
רגימנט תותחי נ"ט
רגימנט תותחי נ"מ
גדוד הנדסה
גדוד קשר
גדוד תובלה
גדוד רפואה
ביוני 1944 הוקם רגימנט מטוסי יירוט צ'כוסלובקי (צויד במטוסי לאבוצ'קין La-5), אשר הוכפף למפקד הקורפוס. בדצמבר 1944 על בסיסו הוקמה הדיוויזיה האווירית הצ'כוסלובקית הראשונה , אשר כלל בנוסף למטוסי יירוט La-5 גם מוטסי תקיפה איליושין Il-2.
דייוויד ג'ונסון (שחקן)

| --- | --- |
אין תמונה חופשית
 לידה:  4 בספטמבר 1993 (בן 31) Custom House, הממלכה המאוחדת 
 מדינה:  בריטניה בריטניה
 תקופת הפעילות:  מ-2016 
 עיסוק:  שחקן ותסריטאי
 מקום לימודים:  האקדמיה המלכותית לאמנות הדרמה 
 פרסים והוקרה:  פרס הכוכב העולה, באפטא (2025) 
 פרופיל ב-IMDb
 
דייוויד ג'ונסון (באנגלית: David Jonsson; נולד ב-4 בספטמבר 1993) הוא שחקן ותסריטאי בריטי. ג'ונסון התחיל את הקריירה שלו בתיאטרון הווסט אנד בלונדון, וזכה להכרה רחבה בזכות תפקידו בסדרה "התעשייה" של BBC Two ו-HBO. בשנת 2023 הוא זכה למועמדות לפרס הקולנוע הבריטי העצמאי על הופעתו בסרט "ריי ליין". בין יתר תפקידיו הבולטים נכלל תפקידו בסרט "הנוסע השמיני: רומולוס" משנת 2024.
ביוגרפיה

ג'ונסון נולד וגדל באזור דוקלנדס שבמזרח לונדון, בשכונת Custom House. אביו עבד כמהנדס מערכות מידע בנמל התעופה לונדון הית'רו, ואמו עבדה במשטרת המטרופולין. הוא הצעיר מבין ארבעה אחים, הכוללים אח בוגר ושתי אחיות בוגרות. משפחתו כוללת מורשת מגוונת הכוללת שורשים מניגריה, סיירה לאון, הקריביים ושוודיה.
לאחר שהסתבך בבית הספר, עבר ללמוד בבית ספר בהאמרסמית'. בגיל צעיר הודיע לאמו על רצונו להיות שחקן. לאחר שסיים את מבחני ה-GCSE, הוא בילה שנתיים בניו יורק. בגיל 18, חזר ללונדון, הצטרף ל"תיאטרון הנוער הלאומי" וזכה במלגה ללימודי משחק באקדמיה המלכותית לאמנות הדרמה, ממנה סיים תואר ראשון בשנת 2016.
ביוגרפיה > קריירה > תיאטרון

ג'ונסון החל את קריירת המשחק המקצועית שלו עם תפקיד בתיאטרון "אלמיידה" בהפקה של המחזה "מרי סטיוארט". ההצגה עברה לאחר מכן לתיאטרון "דוכס מיורק" בווסט אנד בשנת 2017, וסימנה את הופעת הבכורה שלו בווסט אנד. באותה שנה הופיע שוב בווסט אנד במחזה Don Juan in Soho לצד דייוויד טננט.
ביוגרפיה > קריירה > טלוויזיה

בשנת 2018 הופיע לראשונה בטלוויזיה בדרמת הפשע הבריטית Endeavour של רשת ITV. באותה שנה גם כתב, ביים וכיכב בסרט הקצר Gen Y. בשנת 2019 גילם את דמותו של אייזק טרנר בעונה השנייה של מותחן הריגול Deep State.
בין השנים 2020–2022, כיכב בתפקיד "גאס" בסדרה "התעשייה". ג'ונסון הקדיש זמן לחקור את עולם הדמות על ידי ביקור במוסדות יוקרתיים כמו איטון קולג' ואוניברסיטת אוקספורד.
ביוגרפיה > קריירה > קולנוע

ג'ונסון ערך את הופעת הבכורה הקולנועית שלו בשנת 2023 בקומדיה הרומנטית "ריי ליין", שזכתה לשבחי הביקורת בפסטיבל סאנדנס. בנוסף, גילם את לוק פיצוויליאם בעיבוד של ה-BBC לספר "רצח הוא קל" מאת אגתה כריסטי.
בין הפרויקטים הקרובים שלו נכללים הסרטים God's Spy, Benn/Eubank ו-Bonhoeffer, וכן סדרת הטלוויזיה The Road Trip.
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 2023 | ריי ליין | דום |  |
| 2024 | הנוסע השמיני: רומולוס | אנדי |  מועמד פרס סאטורן לשחקן המשנה הטוב ביותר (2025) |
| 2024 | בונהופר | פרנק פישר |  |
| יפורסם בהמשך | The Long Walk | יפורסם בהמשך |  |
| יפורסם בהמשך | Wasteman | יפורסם בהמשך |  |
טלוויזיה
| 2018 | Endeavour | קרומוול איימס | 2 פרקים |
| 2019 | Deep State | אייזק טרנר | 6 פרקים |
| 2020–2022 | התעשייה | אוגוסטוס "גאס" סאקי | דמות ראשית |
| 2023 | תעלומת הבלש החובב (אנ') | לוק פיצוויליאם | דמות ראשית |
| יפורסם בהמשך | The Road Trip | מרקוס | דמות ראשית |
הערות שוליים

↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| --- | --- |
בקרת זהויות :  LCCN: no2024133234   WorldCat (עם LCCN): no2024-133234
חוק האזרחים הוותיקים

| --- | --- |


 פרטי החוק
 תאריך חקיקה:  19 בדצמבר 1989
 תאריך חקיקה עברי:  כ"א בכסלו תש"ן
 גוף מחוקק:  הכנסת השתים עשרה
 חוברת פרסום:  ספר החוקים 1295, עמ' 26
 הצעת חוק:  פרטית
 משרד ממונה:  המשרד לשוויון חברתי
 מספר תיקונים:  17
 נוסח מלא:  חוק האזרחים הוותיקים, התש״ן–1989
חוק האזרחים הוותיקים, התש״ן–1989 אושר בכנסת השתים עשרה בדצמבר 1989, והוא מקנה הטבות שונות לאזרחים ותיקים – תושבי ישראל שהגיעו לגיל פרישה.
היסטוריה חקיקתית

את הצעת החוק יזמה חברת הכנסת נאוה ארד. דברי ההסבר להצעת החוק מציגים את מטרתו:
במדינת ישראל חי ציבור של למעלה מארבע מאות אלף אזרחים ואזרחיות שגילם למעלה מ-65­ שנים. אזרחים ותיקים אלה, שרובם גמלאים, תרמו את מיטב שנותיהם לבניין המדינה והחברה בישראל. 

חוסר תשומת לב לבעיות המציקות לציבור האזרחים הוותיקים גורם להם רגשות תסכול ומרירות. בנוסף ליציאתם ממעגל העבודה הם שרויים בעל כורחם בחוסר מעש ופעילות חברתית. הקמת מועצה ציבורית ומינוי יועץ ליד ראש הממשלה לענייני האזרחים הוותיקים יגשימו שתי מטרות:

הראשונה – המועצה והיועץ יעסקו דרך קבע בייזום חוקים, כללים, תקנות והמלצות בפני גורמים ציבוריים שישפרו את איכות חייהם של האזרחים הוותיקים: בין השאר יוכלו ליזום הנחות במיסים, הקלות בתחבורה ציבורית והרחבת הפעילות התרבותית המיועדת לאזרחים הוותיקים בכלי התקשורת הממלכתיים ובמוסדות התרבות השונים;

השנייה – המועצה והיועץ ישמשו לאזרחים הוותיקים כתובת שאליה יוכלו לפנות: היא תטה אוזן קשבת לבעיות המיוחדות של ציבור זה ותפעל במישורים הממלכתיים והציבוריים כדי לפתור אותן. כתובת כזו אינה קיימת כיום.
החוק אושר בכנסת ב-19 בדצמבר 1989. בגרסתו הראשונה לא כלל החוק הטבות כלשהן, אלא רק הוראה לתת תעודת אזרח ותיק לכל אזרח ותיק, וכן הוראות למינוי יועץ לראש הממשלה לענייני האזרחים הוותיקים ולמינוי מועצה ציבורית לענייני האזרחים הוותיקים.
מאז אישורו תוקן החוק 17 פעמים, שבהן בעיקר נקבעו הטבות שונות לאזרחים הוותיקים ונערכו שינויים בכללי הטבות אלה.
ביוני 1993 החליטה הממשלה על העברת הסמכויות לפי חוק זה מראש הממשלה לשר העבודה והרווחה.
בתיקון ראשון לחוק, שאושר בפברואר 1996, תוקן החוק כך שישקף את העברת הסמכויות לפי החוק מראש הממשלה לשר העבודה והרווחה, וכן נקבע מתן הנחות לאזרחים ותיקים בתחומים אחדים.
בתיקון מס' 2 לחוק, שנעשה במסגרת "חוק ההסדרים" לשנת 1997, בוטלו מהחוק כל ההנחות שנקבעו בתיקון הקודם.
בתיקון מס' 3 לחוק, מינואר 1998, הוחזרו לחוק ההנחות שבוטלו בתיקון הקודם.
בתיקון מס' 5 לחוק, שנעשה במסגרת חקיקתו של חוק גיל פרישה, תוקן הגיל שבו אדם הופך לאזרח ותיק, כך שיתאים לשינוי בהגדרתו של גיל פרישה.
בתיקון מס' 9 לחוק, משנת 2010, הועברו הסמכויות לפי החוק משר העבודה והרווחה לשר לענייני גמלאים, ונוסף לחוק פרק ב׳1, הקובע מינוי יועץ לענייני אזרחים ותיקים ברשות מקומית.
בתיקון מס' 11, משנת 2011, נוסף לחוק החיוב של רשות ציבורית, כהגדרתה בחוק, למסור למשרד לשוויון חברתי מידע על הטבות שהיא נותנת לאזרחים ותיקים, לשם הבאתו לידיעת האזרחים הוותיקים.
בתיקון מס' 15, משנת 2017, נוספה הזכות לקבלת שירות בלא המתנה בתור, לאזרח ותיק שגילו מעל 80 שנים.